Publication: Magyar Közlöny
Issue: MK-2003-145 (Year: 2003, Number: 145)
Era: 1990-2004
Section: a Magyarország államformájáról szóló 1946. évi I. törvénycikk 9. §-ára) tekintettel is — megállapítható, hogy az
Paragraph Index: 65

4. A jelenleg hatályos Alkotmány szövegének értelmezése alapján a köztársasági elnök ugyanazon határidõn belül egy alkalommal élhet a vétó vagy az elõzetes normakontroll jogával — s õrködési funkcióját e tekintetben ezen egyszeri mérlegelés révén látja el. Az Alkotmány pontatlan fogalmazására támaszkodó olyan értelmezés, amely többszöri mérlegelést biztosít a köztársasági elnöknek, túlterjeszkedne a rendszerszerû értelmezés keretein és pozitív alkotmányozást eredményezne. Egyértelmû alkotmányozói akarat hiányában, sõt a többszöri mérlegelést — függetlenül attól, hogy az politikai vagy alkotmányossági — egyértelmûen kizáró szabályozás esetén az Alkotmánybíróság nem adhat a köztársasági elnöknek olyan többletjogokat, amelyek megváltoztatják a hatalommegosztásban elfoglalt helyzetét, nem rendezheti át az államszervezeti rendszer egészén belüli egyensúlyi viszonyokat. Ez a kiterjesztõ értelmezés nem következik az intézmény vázolt történeti logikájából sem. Az alkotmányozó hatalom a jövõben természetszerûleg elfogadhat olyan megoldást is, amelyben tovább erõsíti az államfõ alkotmányvédõ pozícióját és lehetõséget teremt az újratárgyalt törvény újbóli alkotmányjogi megítélésére. Ezzel kapcsolatban érdemes utalni arra, hogy a Magyar Köztársaság Alkotmányának szabályozási elveirõl szóló

Source: https://magyarkozlony.hu/hivatalos-lapok/42ecc5b5a8eae0ec02ab00ba2551bc8d78311f8d/dokumentumok/db6b089b450ec31c753b9f33688c0b0dbb03fd00/letoltes